Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 448

11. évfolyam Évi óraszám: 148 óra Belépõ tevékenységformák Informatikai alkalmazások: Az internet használata (keresés, mentés, letöltés, e-mail küldése, fogadása csatolt fájllal, chat). Állományok archiválása. Lokális hálózati kommunikációs program (pl. Outlook, WebAccess) használata (e-mail, naptár, címjegyzék, feljegyzések, napló stb.). A mindenkori korszerû szövegszerkesztõ szoftver technikai lehetõségeinek felhasználásával önálló szövegformázás. Szövegfeldolgozás: A tanulók írássebességének fokozása. Az elõforduló hibák kiküszöbölése, a hibátlan, illetve a majdnem teljesen hibátlan vakírás. Levélírás a tartalmi, formai és nyelvhelyességi követelményeknek megfelelõen. Munkaüggyel kapcsolatos iratok, önéletrajz, pályázat, hivatalos szervekkel való kapcsolattartás, vállalati belsõ levelezés, gazdasági tevékenységgel kapcsolatos külsõ levelezés egyszerûbb tartalmú iratainak megfogalmazása iránymutatás alapján, a szokásoknak megfelelõen formába öntés. Informatikai alkalmazások Témakörök Tartalmak Számítógépes alapismeretek átismétlése A számítógép belsõ felépítése. A számítógép perifériái. A számítógép üzembe helyezése. A szoftverek fogalma, felosztása. Számítógépes hálózatok. Internet használata Keresés, mentés, letöltés, e-mail küldése és fogadása csatolt fájlokkal vagy anélkül, a chat használata. Fájlkezelés Archiválás, védelem, archív állományok kicsomagolása. Hálózati kommunikáció E-mail, naptár, címjegyzék, feljegyzések, napló használata, határidõs feladatok nyilvántartása. Szövegszerkesztés Állománykezelés az adott szövegszerkesztõ programban. Szövegbevitel. Szöveg formázása. Nyomtatás. Az adott szövegszerkesztõ program speciális lehetõségei. Szövegfeldolgozás Témakörök Tartalmak Betûbillentyûk ismétlése A betûbillentyûk módszeres átismétlése a feltételes reflexek megerõsítése céljából. Írássebesség fokozása Gyakran elõforduló szótag-, szó-, mondatrészgyakorlatok és összefüggõ, könnyû szövegek íratása a lendületes írás kialakítása céljából. Az egyes ujjakat ügyesítõ gyakorlatok íratása. Hibátlan írásmód kialakítása A gyengén vagy rosszul beidegzõdött reflexek korrigálása célirányos hibajavító gyakorlatokkal. Diktálásra gépelés Diktálásra gépelés. Hivatalos iratok tartalmi, formai és nyelvi sajátosságainak elsajátítása A hivatali levelezés fogalmának, történetének megismertetése, téma szerinti csoportosítása. A levélírás tartalmi, formai és nyelvhelyességi követelményeinek bemutatása. A hivatali levelezés alapvetõ szakszókincsének megismertetése, a tartalmi és formai követelmények megtanítása a következõ témájú leveleknél: munkaüggyel kapcsolatos iratok, önéletrajz, pályázat, hivatalos szervekkel való kapcsolattartás iratai. Egyszerûbb tartalmú iratok megfogalmazása, a szokásoknak megfelelõen formába öntése. A továbbhaladás feltételei Informatikai alkalmazások: A tanulók ismerjék a számítógépek mûködésének az elvét, legyenek képesek a számítógépes hardver egyes elemeit üzembe helyezni és használni. Ismerjék a hálózati mûködés elvét, tudják a hálózatba kötött számítógépeket használni, legyenek képesek egy adott útvonal megtalálására, fájlnév megadására, fájlkeresésre, alapvetõ megjelenési és területi beállításokra stb. A tanulók legyenek képesek információk megkeresésére és letöltésére az interneten, tudják az elektronikus levelezést használni, és ismerjék az internet nyújtotta egyéb lehetõségeket. Tudjanak állományokat archiválni. Helyi hálózaton tudjanak kapcsolatot tartani, címjegyzékeket karbantartani. Legyenek képesek az adott szövegszerkesztõ program speciális lehetõségeinek kihasználásával szöveg bevitelére, megformázására, nyomtatására. Szövegfeldolgozás: A tanulók tíz perc alatt legalább 1200 leütés terjedelmû, közepes nehézségû, összefüggõ, nyomtatott, ismeretlen szöveget másoljanak sortartással, tízujjas vakírással, javítószerkezet-használattal, az elõírt hibahatárokon belül. Hibahatár: a leütésszámhoz viszonyított négy ezrelék. A tanulók legyenek képesek tényszerû információt közvetítõ, néhány bekezdésbõl álló, piacképes hivatalos levelet az átvett témakörökben, a megadott adatok és 5-6 felsorolt tartalmi szempont alapján önállóan megfogalmazni és formába önteni. Gondolataikat változatos kifejezésekkel és mondatszerkezetekkel, a megfelelõ nyelvi eszközök használatával, logikai összefüggések alapján bekezdésekbe rendezetten fogalmazzák meg. A megfogalmazott levelet a szokásoknak megfelelõ formában, nyomtatva készítsék el.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes